Bicol Rosary Prayers

This language is also called Bikol and Bicolano. This language is a dialect in the Bicol Region, south-east of the Philippines. Bicol is spoken by over 3,500,000 people worldwide. It is a language of the Philippines. It is spoken in Southern Catanduanes, Northern Sorsogon, Albay, Camarines Norte and Sur, Luzon. The central cities it is spoken in are Naga City and Legaspi City.

(Prayers that are known in this language to be of the same dialect are marked "Version A, B, C', etc...)

- See also:

Legaspi Central Bicolano Rosary Prayers

+ TANDA NIN SANTA CRUZ / + Sign of the Cross / + Signum Crucis (Version B)
+ Sa ngaran nin Ama, asin nin Aki, patin nin Espiritu Santo. Amen.

TANDA NIN SANTA CRUZ / Sign of the Cross / Signum Crucis (Version A)
+ Sa pagtandaan nin Santa Cruz, Cagurangnan niamong Dios, agawon mo kami sa samuyang mga kaiwal sa pangaran nin Dios Ama asin nin Dios Aki patin nin Dios Espiritu Santo, Amen Jesus.

MINATUBOD / The Apostles' Creed / Credo (Version B)
Minatubod ako sa Dios, Amang makakamhan, Kaggibo nin langit asin daga. Minatubod ako ki Jesucristo, Aking Bogtong Niya, Kagurangnan ta. Ipinangidam sa kapangyarihan nin Espiritu Santo. Ipinangaki ni Virgen Maria, pinasakitan ni Poncio Pilato, ipinako sa cruz, nagadan, ilinobong, huminilig sa mga gadan. Sa ikatolong aldaw nabuhay liwat, suminakat sa langit, asin nagtutukaw sa too nin Dios Amang makakamhan; mabalik sa paghukom sa mga buhay asin mga gadan. Minatubod ako sa Espiritu Santo, sa Banal na Simbahan na Catolico, sa paropakinabang nin mga santos, sa kapatawaran nin mga kasalan, sa pagkabuhay liwat nin mga gadan, asin sa buhay na daing kasagkoran. Amen.

MINATUBOD / The Apostles' Creed / Credo (Version A)
Minatubod aco sa Dios, Amang macacamhan, cagguibo nin langit asin daga. Minatubod aco ki Jesukristo, Aking Bogtong nia asin Cagurangnan ta, ipinangidam lalang nin Dios Espiritu Santo, ipinangaki ni Virgen Maria. Pinasakitan ni Poncio Pilato, ipinaco sa cruz, nagadan asin ilinobong. Humilig sa mga gadan, sa icatolong aldaw nabuhay liwat, suminacat sa langit, nagtutucaw sa too nin Dios Amang macacamhan. Mabalic sa paghucom sa manga buhay asin mamga gadan. Minatubod aco sa Dios Espiritu Santo asin sa Santa Iglesia Catolica, sa paropakinabang nin manga Santos, sa capatawaran nin manga casalan, sa pagcabuhay liwat nin manga gadan asin sa buhay na daing casagcoran. Amen.

AMA NIAMO / The Lord’s Prayer / Our Father / Pater Noster
Matthew 6:9-13 Luke 11:2-4

Ama Niamo na yaon Ka sa langit, sambahon ang ngaran Mo, mapasamuya an kahadean Mo, kuyugon an boot Mo digdi sa daga nin siring sa langit. An samong kakanon sa aro-aldaw itao Mo samuya ngonyan asin patawaron Mo kami kan samong mga kasalan, siring kan pagpatawad niamo sa mga nagkasala samuya. Hare kami pabayae na madaog nin sogot, alagad agawon Mo kami sa maraot. Amen.

AMA NIAMO / The Lord’s Prayer / Our Father / Pater Noster
Ama niamo, na yaon ka sa lagñit. Sasambahon an gñaran mo. Dumatong logod an kahadean mo. Guibohon an boot mo, digdi sa daga nin siring sa lagñit. Itao mo samo gñunian an samong kakanon sa aroaldao. Asin ipatawad mo samo an samong magña kasalan siring na kamo nagpatawad sa magña may sala samo. Asin dai mo kami darahon sa sugot, kundi iligtas mo kami sa maraot. Amen.

AMA NIAMO / The Lord’s Prayer / Our Father / Pater Noster (Version A)
Ama Niamo na yaon ca sa langit. Sambahon an ngaran mo, mapasamuya an cahadean mo, kuyugon an boot mo digdi sa daga nin siring sa langit. An samong cacanon sa aroaldaw itao mo samuya ngonian asin patawaron mo cami can samong manga casalan siring can pagpatawad niamo sa manga nagcasala samuya, hare cami pabayae na madaog nin sogot alagad agawon mo cami sa maraot. Amen.

TARA, KAGURANGNAN MARIA / TARA, CAGURANGNAN MARIA / Hail Mary / Ave Maria
Tara, Kagurangnan Maria, pano ka nin gracia. An Kagurangnan tang Dios yaon sa imo. Pinaorog ka karahay sa mga babae gabos, asin orog pa karahay an sa imong Aki si Jesus. Santa Maria, Ina nin Diyos, kaming makasalan ipamibi mo kami ngonyan asin sa paghingagdan niamo. Amen.

TARA, CAGURANGNAN MARIA / Hail Mary / Ave Maria
Tara Cagurangnan María, na panó ca nin gracia, an Cagurangnan tang Dios yaon Saimo, pinaorog ca carahay sa magña babae gabos, orog pa carahay an simong mahal na Aquing si Jesús. Santa María, Iná nin Dios, cami an macasálan ipamíbí Mo cami gñonian sagcad sa ipaghigagdan niamo. Auot pa.

TARA, CAGURANGNAN MARIA / Hail Mary / Ave Maria
Tara Cagurangnan Maria pano canin gracia, an Cagurangnan tan Dios yaon saimo; pinaorog ca carahay sa magna babaye gabos, asin orog pa carahay an saimong mahal na Aquing si Jesus. Santa Maria, Ina nin Dios, cami an macasalan, ipambi mo cami gnonian asin sa paghignagdan niamo. Auot pa.

TARA KAGURANGNAN MARIA / Hail Mary / Ave Maria
TARA KAGURANGNAN MARIA PANO KA NIN GRASIA AN MARHAY NA DIOS YAON SASAIMO UMURUG KANG MARHAY SA MGA BABAENG GABOS ASIN UMUROG MAN SAIMO ANG SAIMONG AKING SI JESUS. SANTA MARIA INA NIN DIOS IPAMIBI MO KAMING MAKASALAN SAGKOD SA PAGKAGADAN NYAMO. AMEN. AWOT PA.

TARA, CAGURANGNAN MARIA / Hail Mary / Ave Maria (Version A)
Tara Cagurangnan Maria, pano ca nin gracia an Cagurangnan tang Dios yaon saimo, pinaorog ca carahay sa manga babae gabos asin orog pa carahay an saimong mahal na Aking si Jesus. Santa Maria, Ina nin Dios caming macasalan ipamibi mo ngonian asin sa paghingagdan niamo. Amen.

Tará, Kagurangnán María / Hail Mary / Ave Maria (Naga City Version)
Tará, Kagurangnán María, Panô ka nin grasya! An Kagurangnán tang Diyós yaon saimo! Pinauróg kang karaháy sa mga babai gabos, Asín uróg pa karahay an saimong aking si Hesus Santa María, Inâ nin Diyós: Ipamibi mo kaming mga makasalan, ngunyán asín sa paghinagdan niamo. Amen.

PAG-OMAWON / Glory Be / Gloria Patri (Version B)
Pag-omawon an Ama, asin an Aki, patin an Espiritu Santo: siring kan pag-omaw sa kaenot-enote pang gayo sagkod pa naman ngonyan magkagurang man. Amen.

PAG-OMAWON / Glory Be / Gloria Patri
Pagomawon an Ama, asin an Aki, patin an Espiritu Santo. Siring kan pagomaw sa kaenotenote pang gayong aldaw sagkod ngunian magkagurang man. Amen.

PAG-OMAWON / Glory Be / Gloria Patri (Version A)
Pag-omawon an Ama asin an Aki patin an Espiritu Santo. Siring can pag-omaw sa caeot-enote pang gayo ngonian asin sa panahon na daing casagcoran. Amen.

JACULATORIA / Oh My Jesus / Fatima Prayer (Version A)
O Jesus co, patawara cami can samong manga casalan, iligtas mo kami sa calayo can infierno, cabita pasiring sa langit an gabos na manga calag. Orog na an manga nangangaipong gayo can saimong pagcaherac.

JACULATORIA / Oh My Jesus / Fatima Prayer (Version B)
O Jesus ko, patawada ako kan sakong mga kasalan. Ligtasan ako sa kalayo nin infierno. Tawing kaginhawahan an mga kalag sa purgatory orog ng gayo an nangangaipo kan saimong pagkaherak. Oh, my Jesus, forgive us our sins. Save us from the fires of hell. Lead all souls to Heaven, especially those most in need of Your mercy.

TARA, SANTA MARIANG REINA / Hail Holy Queen / Salve Regina (Version B)


Tara, Santa Mariang Reina, Ina nin pagkaherak. Tara kabuhayan, kahamisan asin pinanarigan niamo. Ika an inaarang niamo na mga isinobol na mga aki ni Eva. Ika an inaagagha niamo na pinagbabakho asin nananangis digdi sa dagang pinanangisan. Kaya, Parasorog niamo, lilingya kami kan mga mata mong maheherakon. Asin pakatapos kaining pagsobol samuya, ipakita mo samo an saimong mahal na Aking si Jesus. O Maheherakon ! O Maugayon ! O Mahamison na Birhen Maria. Ipamibi mo kami, O Mahal na Ina nin Dios. Tanganing papagkanigoon kaming magkamit kan mga panuga ni Kristo.

TARA, SANTA MARIANG REINA / Hail Holy Queen / Salve Regina (Version A)
Tara Santa Mariang Reina asin pagcaherac, ica an cabuhayan asin cahamisan asin an pinanarigan niamo. Ica an ina-arang niamo na manga isinubol na aki ni Eva. Ica an ina-agaghan niamo na manga pinagbabacho asin nananangis digdi sa dagang pinanangisan. Caya ngani, parasorog niamo, lilingya cami can manga mat among maheheracon asin cun macatapos caining pagsobol samuya, ipaheling mo samo an saimong Mahal na Aking si Jesus. O maheheracon, o mau-gayon, o mahamison na Virgen Maria.

MAMIBI KITA / Let Us Pray (Final Prayer) (Version B)
O Dios, an saimong Bogtong na Aki, huli kan saiyang pagkanitawo, pagkagadan asin pagkabuhay liwat, binalukat para samo an balos na iyo an buhay na daing kasagkoran: nagngangayo-ngayo kami saimo, na itogot Mo na huli sa paghorop-horop niamo kan mga misteryo kan kamahal-mahaleng Rosaryo nin mamurawayon na Birhen Maria, masunod lugod niamo an saindang mga katokdoan asin makamtan niamo an saindang kapanugaan. Huli man sana ki Jesu-Kristo na samong Kagurangnan. Amen.

MGA MISTERIONG MAOGMAHON / The Joyful Mysteries (Version B)
1) Pagbareta kan Anghel ki Maria The Annunciation 2)  Pagsongko ni Maria The Visitation 3) Si Jesus Namundag sa Belen The Nativity  4)  Pagdolot ni Maria ki Jesus sa Templo The Presentation 5) Pagkakua ki Jesus sa Templo The Finding in the Temple

MGA MISTERIO NIN LIWANAG / The Luminous Mysteries
1) An Pagbonyag ki Jesus The Baptism of Christ 2)  An Kasal sa Cana The Miracle at Cana 3) An Pagrokyaw kan Kahadean nin Dios Proclamation of the Coming of the Kingdom  4)  An Transfigurasyon The Transfiguration 5) An Pagtogdas kan Eucharistia Institution of the Holy Eucharist at the Last Supper

MGA MISTERIONG MAMUNDOON / The Sorrowful Mysteries
1) Si Jesus Namibi sa Getsemani The Agony in the Garden 2)  Si Jesus Pinaghampak kan mga Soldados The Scourging at the Pillar 3) Si Jesus Kinoronahan nin Tonok The Crowning of Thorns 4)  Pinasan ni Jesus an Krus pa-Calvario The Way of the Cross 5) Si Jesus Ipinako asin Nagadan sa Krus The Crucifixion

MGA MISTERIONG MAMURAWAYON / The Glorious Mysteries
1) Si Jesus Nabuhay Liwat The Resurrection 2)  Si Jesus Suminakat sa Langit The Ascension 3) An Espiritu Santo Naghilig sa mga Apostoles The Descent of the Holy Spirit 4)  Si Maria Santisima Isinakat sa Langit The Assumption 5) Si Maria Santisima Kinoronahan na Reina nin Langit asin Daga The Coronation of Mary Judith 15:10-12 Apocalypse 12:1

How to Pray the Rosary
1. TANDA NIN SANTA CRUZ (The Sign of the Cross / Signum Crucis) 2. MINATUBOD (The Apostles' Creed / Credo) 3. AMA NIAMO (Our Father / Pater Noster) 4. 3 TARA, KAGURANGNAN MARIA (Hail Mary / Ave Maria) 5. PAG-OMAWON (Glory Be to the Father / Gloria Patri) 6. Announce MISTERIO 1 7. AMA NIAMO 8. 10 TARA, KAGURANGNAN MARIA 9. PAG-OMAWON / JACULATORIA Oh, My Jesus 10. Announce MISTERIO 2 11. AMA NIAMO 12. 10 TARA, KAGURANGNAN MARIA 13. PAG-OMAWON / JACULATORIA 14. Announce MISTERIO 3 15. AMA NIAMO 16. 10 TARA, KAGURANGNAN MARIA 17. PAG-OMAWON / JACULATORIA 18. Announce MISTERIO 4 19. AMA NIAMO 20. 10 TARA, KAGURANGNAN MARIA 21. PAG-OMAWON / JACULATORIA 22. Announce MISTERIO 5 23. AMA NIAMO 24. 10 TARA, KAGURANGNAN MARIA 25. PAG-OMAWON / JACULATORIA 26. TARA, SANTA MARIANG REINA (Hail, Holy Queen / Salve Regina) For the Intentions and protection of our Holy Father: 27. AMA NIAMO (Our Father / Pater Noster) 27. TARA, KAGURANGNAN MARIA (Hail Mary / Ave Maria) 27. PAG-OMAWON (Glory Be to the Father / Gloria Patri) 28. TANDA NIN SANTA CRUZ(The Sign of the Cross / Signum Crucis)

ENOT NA CABTANG MGA MAGAYAGAYANG MISTERIO / The Joyful Mysteries
(Pinapangadie Lunes asin Sabado)

An enot na Misterio, iyo si pamareta nin Angel ki Maria / The Annunciation Ama Niamo, Tara Cagurangnan Maria, Pag-omawon, O Jesus co… An icaduang Misterio, iyo si pagsongco ni Maria sa saiyang pinsan na si Santa Isabel / The Visitation Ama Niamo, Tara Cagurangnan Maria, Pag-omawon, O Jesus co… An icatolong Misterio, iyo si pagcamundag can Aki nin Dios duman sa Belen / The Nativity Ama Niamo, Tara Cagurangnan Maria, Pag-omawon, O Jesus co… An icaapat na Misterio, iyo si pagdolot ni Maria can saiyang Omboy na si Jesus sa simbahan nin Jerusalem / The Presentation Ama Niamo, Tara Cagurangnan Maria, Pag-omawon, O Jesus co… An icalimang Misterio, iyo si pagcawara ni Jesus asin pagcacua Saiya duman sa Templo sa tahaw nin mga madodonong / The Finding in the Temple Ama Niamo, Tara Cagurangnan Maria, Pag-omawon, O Jesus co…

ICAAPAT NA CABTANG AN MISTERIO NIN LIWANAG / The Luminous Mysteries
(Pinapangadie sa aldaw nin Huwebes)

An enot na Misterio, iyo si pagbonyag ki Jesus / The Baptism of Christ (Lk 2,41-50) Ama Niamo, Tara Cagurangnan Maria, Pag-omawon, O Jesus co… An icaduang Misterio, iyo an Kasal sa Cana / The Miracle at Cana (Jn 2,1-12) Ama Niamo, Tara Cagurangnan Maria, Pag-omawon, O Jesus co… An icatolong Misterio, iyo an Pagrokyaw can Kahadean nin Dios / Proclamation of the Coming of the Kingdom (Mk 1,15; Lk 7,47-48; Jn 20,22-23) Ama Niamo, Tara Cagurangnan Maria, Pag-omawon, O Jesus co… An icaapat na Misterio, iyo an Transfigurasyon / The Transfiguration (Lk 9,35) Ama Niamo, Tara Cagurangnan Maria, Pag-omawon, O Jesus co… An icalimang Misterio, iyo an Pagtogdas can Eucaristia / Institution of the Holy Eucharist at the Last Supper (Jn 13,1) Ama Niamo, Tara Cagurangnan Maria, Pag-omawon, O Jesus co…

ICADUWANG CABTANG MGA MAMUNDOON NA MISTERIO / The Sorrowful Mysteries
(Pinapangadie Martes asin Viernes)

An enot na Misterio, iyo an pagpamibi ni Jesus sa tatamnan sa Getsemani / The Agony in the Garden Ama Niamo, Tara Cagurangnan Maria, Pag-omawon, O Jesus co… An icaduang Misterio, iyo si paghampaca si Jesus na nakagacot sa sarong hareguing gapo / The Scourging at the Pillar Ama Niamo, Tara Cagurangnan Maria, Pag-omawon, O Jesus co… An icatolong Misterio, iyo si pagcoronahi nin tonoc sa mahal na Aki nin Dios / The Crowning of Thorns Ama Niamo, Tara Cagurangnan Maria, Pag-omawon, O Jesus co… An icaapat na Misterio, iyo si pagpasan ni Jesus can Cruz pasiring sa Calvario / The Way of the Cross Ama Niamo, Tara Cagurangnan Maria, Pag-omawon, O Jesus co… An icalimang Misterio, iyo si pagpacoa asin pagcagadan nin Paratubos duman sa Cruz / The Crucifixion Ama Niamo, Tara Cagurangnan Maria, Pag-omawon, O Jesus co…

ICATOLONG CABTANG AN MISTERIONG MAMURAWAYON / The Glorious Mysteries
(Pinapangadie Miercoles asin Dominggo)

An enot na Misterio, iyo si pagcabuhay liwat nin Aki nin Dios / The Resurrection Ama Niamo, Tara Cagurangnan Maria, Pag-omawon, O Jesus co… An icaduang Misterio, iyo si pagsacat sa langit ni Jesucristo / The Ascension Ama Niamo, Tara Cagurangnan Maria, Pag-omawon, O Jesus co… An icatolong Misterio, iyo si paghelig can Espiritu Santo sa catiriponan ni manga Angeles / The Descent of the Holy Spirit Ama Niamo, Tara Cagurangnan Maria, Pag-omawon, O Jesus co… An icaapat na Misterio, iyo si pagsacatan sa langit que Maria Santisima / The Assumption Ama Niamo, Tara Cagurangnan Maria, Pag-omawon, O Jesus co… An icalimang Misterio, iyo si pagcoronahi ki Maria Santisima siring sa Reina nin bilog na linalang / The Coronation of Mary Ama Niamo, Tara Cagurangnan Maria, Pag-omawon, O Jesus co…

Tara Cagurangnan Maria, Aki nin Dios Ama. Tara Cagurangnan Maria, Ina nin Dios Aki. Tara Cagurangnan Maria, Esposa ni Espiritu Santo. Tara Cagurangnan Maria, Simbahan asin iidcan can Santisima Trinidad.

LITANIA KI VIRGEN MARIA / Litany of Loretto (Version A)
Kagurangnan* Cristo Kagurangnan Cristo Dios Ama sa Langit Dios Aki Paratubos nin Kinaban Dios Espiritu Santo Banal na tolong Persona saro sanang Dios Caheracan mo cami Santa Maria** Santang Ina nin Dios Santang Virgen nin mga Virgenes Ina ni Cristo Ina nin Diosnon na biaya Inang malinigon Inang mabinion Inang matubison Inang dai nadigtaan Inang camomotan Inang cawiwilihan Ina nin marhay na hatol Ina nin Caglalang Ina nin cagtubos Virgen na masoripoton Virgen na guinagalangan Virgen na ipagbabantog Virgen na mapangyari Virgen na maheheracon Virgen na maimbodon Salming nin catanusan Tucawan nin cadonongan Dahilan nin samong pag-ogma Vasong sa calag Vasong igong gagalangan Vasong palaen nin pagcamoot Burac na makahulugan Torre ni David Torre ni Gading Harong na bulawan Caban nin catipanan Tala nin Langit Bitoon na macaaga Caomayan nin manga naghehelang Pailihan nin manga paracasala Pararanga nin manga nagmumundo Paalawan nin manga Cristianos Reina nin manga Angeles Reina nin manga Patriarcas Reina nin manga Profetas Reina nin manga Apostoles Reina nin manga Martires Reina nin manga Confesores Reina nin manga Virgenes Reina nin gabos na Santos Reinang ipinangidam dai naolac tan can casalan na original Reina nin camahalmahalang Rosario Reina nin catoninongan

Ipamibi mo cami ** Cordero nin Dios na nagpapara can casalan nin kinaban Caheraki kami Cagurangnan Cordero nin Dios na nagpapara can casalan nin quinaban Hinanioga cami Cagurangnan V. Reina nin camahalmahaleng Rosario. R. Tangani cami magcamit can manga panuga ni Cristo, ipamibi mo cami.

ANTIPONA / Antiphon
Sa saimong pagsorog, napaalaw cami Santa Ina ninn Dios, dai mo pagsicwalan an samong manga pakimaherac sa samong manga caipuhan ata ngani agawon mo caming dayaday sa gabos na pagalaman. O Virgen na mamurawayon asin paladin.

V. Ipamibi mo cami Santa Ina nin Dios. R. Tanganing magcanigo caming magcamit can manga panuga ni Cristo.

PAMIBI
Nakikimaherac cami saimo, O Dios na Cagurangnan na itogot mo sa samong manga oripon na macapagcamit nin dayaday na carahayan sa isip asin sa hawac asin huli sa mamurawayon na pagpangoltanan ni Maria Santisima na Virgen guiraray, macaligtas man logod cami sa manga camundoan ngonian asin macapagcamit can daing tapos na caogmahan. Amen.